|  |  |  |
| --- | --- | --- |
| REPUBLICA MOLDOVA  **CONSILIUL RAIONAL HÎNCEŞTI**  MD-3400, mun. Hînceşti, str. M. Hîncu, 138  tel. (269) 2-20-48, fax (269) 2-23-02,  E-mail: consiliul@hincesti.md |  | РЕСПУБЛИКА МОЛДОВА  **РАЙОHНЫЙ СОВЕТ ХЫНЧЕШТЬ**  МД-3400, мун. Хынчешть, ул. М.Хынку, 138  тел. (269) 2-20-48, факс (269) 2-23-02,  E-mail: consiliul@hincesti.md |

**D E C I Z I E**

**mun. Hînceşti**

**din \_\_\_\_ iunie 2025 nr. 03/\_\_\_**

**Cu privire la aprobarea proiectului de**

**formare prin combinare a sectorului de**

**teren cu numărul cadastral 5301110.001**

Având în vedere că, la cererea comună a președintelui raionului și a Primarului mun. Hîncești, întemeiată pe deciziile Consiliului raional nr. 03/38 din 21.06.2024 „Cu privire la inițierea formării prin combinare din terenul identificat cu numărul cadastral 5301110.001” și, respectiv, a Consiliului municipal nr. 15/09 din 26.06.2024 „Cu privire la inițierea procedurii de formare și înregistrare a unor bunuri imobile”, executorul de lucrări cadastrale „Procadgrup” S.R.L. a elaborat proiectul de formare prin combinare a sectorului de teren proprietate publică a raionului Hîncești, identificat sub numărul cadastral 5301110.001, alipind acestuia o parte din sectorul de teren proprietate publică a municipiului Hîncești, identificat sub numărul cadastral 5301110.007 și a separat, în scopul creării căii de comunicație către cartierul locativ nou-organizat în zonă, din sectorul de teren proprietate a raionului indicat, din locul de vecinătate a acestuia cu terenul aferent I.P. „Centrul de Plasament Temporar pentru Copii cu Dizabilități, mun. Hîncești” (5301101.003), pentru a alipi la sectorul de teren proprietate a municipiului adiacent, partea de teren echivalentă ca suprafață celei preluate în folosul raionului, astfel că suprafețele terenurilor supuse formării rămân intacte, în conformitate cu art. 14 alin. (1) lit. e) și art. 19 alin. (1) și (2) din Legea Nr. 354/2004 cu privire la formarea bunurilor imobile și cu punctele 6 subpunctul 3), 36, 37 subpunctul 2) și 39 din Instrucțiunea cu privire la conținutul și modul de elaborare a documentației cadastrale la formarea bunurilor imobile, aprobată prin Ordinul 71/2017 al Agenției Geodezie, Cartografie și Cadastru și în temeiul art. 43 alin. (2) şi art. 46 alin. (1) din Legea Nr. 436/2006 privind administraţia publică locală, Consiliul raional Hîncești **DECIDE:**

1. Se aprobă formarea, pe cale de combinare, a sectorului de teren proprietate publică a raionului Hîncești, domeniul public, identificat în registrul de publicitate prin numărul cadastral 5301110.001, cu suprafața de 2,0385 ha, categoria de terenuri „cu destinație agricolă”, modul de folosință „pământ arabil”, situat în intravilanul mun. Hîncești, prin alipire la acesta, conform proiectului de formare a bunurilor imobile elaborat de executorul de lucrări cadastrale „Procadgrup” S.R.L., a unei părți din sectorul de teren proprietate publică a municipiului Hîncești, individualizat în registrul de publicitate sub numărul cadastral 5301110.007, categoria de terenuri „cu destinație agricolă”, modul de folosință „agricol”.
2. Se aprobă separarea din sectorul de teren identificat în registrul de publicitate prin numărul cadastral 5301110.001, conform proiectului de formare a bunurilor imobile menționat supra, a unei părți echivalentă ca suprafață celei alăturate bunului imobil în cauză potrivit punctului 1 al prezentei decizii și alipirea ei, prin combinare, la sectorul de teren proprietate publică a municipiului Hîncești cu numărul cadastral 5301110.007.
3. Se stabilește că planul geometric al sectorului de teren format, individualizat în registrul bunurilor imobile cu numărul cadastral 5301110.001, este parte a actului administrativ dat (se anexează).
4. Întru consemnarea în registrul de publicitate a modificării hotarelor și configurației sectorului de teren proprietate publică a raionului, președintele raionului, dl LEVINSCHI Iurie, va solicita notarului întocmirea contractului de înstrăinare și de combinare a bunurilor imobile.
5. Prezenta decizie intră în vigoare la data includerii în Registrul de Stat al Actelor Locale și poate fi contestată la Judecătoria Hîncești, sediul Ialoveni, în termen de 30 de zile de la data comunicării potrivit prevederilor Codului Administrativ nr.116/2018

**Preşedinteleşedinţei:**

Contrasemnează:

**Secretarul Consiliului Raional Hînceşti**

Inițiat: \_\_\_\_\_\_\_\_\_\_\_\_\_\_\_\_ Iurie Levinschi, președintele raionului;

Elaborat:\_\_\_\_\_\_\_\_\_\_\_\_\_\_\_Victor Rachiu, șeful Serviciului relații funciare și cadastru;

Avizat: \_\_\_\_\_\_\_\_\_\_\_\_\_ Sergiu Pascal, specialist principal (jurist), Aparatul preşedintelui raionului.

**NOTA INFORMATIVĂ**

**la proiectul Deciziei**

**Cu privire la aprobarea proiectului de**

**formare prin combinare a sectorului de**

**teren cu numărul cadastral 5301110.001**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Inițiatorul proiectului de decizie este Preşedintele raionului Raionului Hîncești. Autorul proiectului de decizie este Rachiu Victor, șeful Serviciului relații funciare și cadastru. |
| **2. Modul de reglementare a problemelor abordate în proiect de cadru normativ în vigoare** |
| Legea Nr. 354/2004 cu privire la formarea bunurilor imobile, Instrucțiunea cu privire la conținutul și modul de elaborare a documentației cadastrale la formarea bunurilor imobile (Ordinul Nr. 70/2019 al Agenției Relații Funciare și Cadastru). |
| **3. Scopul şi obiectivele proiectului** |
| Proiectul de Decizie urmărește scopul de a crea condiții pentru proiectarea și construcția de către autoritățile administrației publice a municipiului Hîncești a căii de comunicație pentru acces în cartierul locativ ce se organizează în zona dată. |
| **4. Estimarea riscurilor legate de implementarea acestui proiect** |
| Riscuri nu există. |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_ din \_\_\_, 2025, **Cu privire la aprobarea proiectului de formare prin combinare a sectorului de teren cu numărul cadastral 5301110.001** nu contravine actelor normative în vigoare și nu necesită abrogarea unor acte administrative sau decizii aprobate de Consiliul Raional Hîncești. |

Șeful Serviciului relații

funciare și cadastru Victor Rachiu